CELEX: 32018D1464
Language: hu
Date: 2018-09-28 00:00:00
Title: A Tanács (EU) 2018/1464 határozata (2018. szeptember 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás által létrehozott kereskedelemmel és fenntartható fejlődéssel foglalkozó CETA-bizottságban a megállapodás huszonharmadik és huszonnegyedik fejezete szerinti szakértői testületek tagjaként dolgozni kész személyek listáinak létrehozására tekintettel az Európai Unió által képviselendő álláspontról

1.10.2018   
               
               
                  HU
               
               
                  Az Európai Unió Hivatalos Lapja
               
               
                  L 245/12
               
            
         A TANÁCS (EU) 2018/1464 HATÁROZATA
         (2018. szeptember 28.)
         az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás által létrehozott kereskedelemmel és fenntartható fejlődéssel foglalkozó CETA-bizottságban a megállapodás huszonharmadik és huszonnegyedik fejezete szerinti szakértői testületek tagjaként dolgozni kész személyek listáinak létrehozására tekintettel az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az (EU) 2017/37 tanácsi határozat (1) rendelkezik az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) (a továbbiakban: a megállapodás) Európai Unió nevében történő aláírásáról. A megállapodást 2016. október 30-án aláírták.
                  
               
                     (2)
                  
                  
                     Az (EU) 2017/38 tanácsi határozat (2) rendelkezik a megállapodás egyes részeinek ideiglenes alkalmazásáról, ideértve a CETA Vegyes Bizottság és a szakbizottságok létrehozását is. A megállapodás említett részeit 2017. szeptember 21. óta ideiglenesen alkalmazzák.
                  
               
                     (3)
                  
                  
                     A megállapodás 26.2 cikke 1. bekezdésének (g) pontja értelmében létrejött a Kereskedelemmel és fenntartható fejlődéssel foglalkozó CETA-bizottság.
                  
               
                     (4)
                  
                  
                     A megállapodás 23.10 és 24.15 cikkével összhangban a Kereskedelemmel és fenntartható fejlődéssel foglalkozó CETA-bizottság első ülésén elfogadja az azon személyek listáit létrehozó határozatot, akik készek a megállapodás huszonharmadik fejezete (Kereskedelem és munka) és huszonnegyedik fejezete (Kereskedelem és környezetvédelem) szerinti szakértői testületek tagjaként dolgozni.
                  
               
                     (5)
                  
                  
                     Helyénvaló ezért a Kereskedelemmel és fenntartható fejlődéssel foglalkozó CETA-bizottságban az Unió által képviselendő álláspontot a megállapodás huszonharmadik fejezete és huszonnegyedik fejezete szerinti szakértői testületek tagjaként dolgozni kész személyek listáit létrehozó csatolt határozattervet alapján meghatározni,
                  
               ELFOGADTA EZT A HATÁROZATOT:
         
            1. cikk
            Az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott Kereskedelemmel és fenntartható fejlődéssel foglalkozó CETA-bizottság első ülésén a megállapodás huszonharmadik fejezete és huszonnegyedik fejezete szerinti szakértői testületek tagjaként dolgozni kész személyek listáinak létrehozására tekintettel az Unió által képviselendő álláspont a Kereskedelemmel és fenntartható fejlődéssel foglalkozó CETA-bizottságnak az e határozathoz csatolt határozattervezetén alapul.
         
         
            2. cikk
            Ennek a határozatnak a Bizottság címzettje.
         
         
            Kelt Brüsszelben, 2018. szeptember 28-án.
            
               
                  a Tanács részéről
               
               
                  az elnök
               
               M. SCHRAMBÖCK
            
         
         
            (1)  A Tanács (EU) 2017/37 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) Európai Unió nevében történő aláírásáról (HL L 11., 2017.1.14., 1. o.).
         
            (2)  A Tanács (EU) 2017/38 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) ideiglenes alkalmazásáról (HL L 11., 2017.1.14., 1080. o.).
      
      
         
            CSATOLMÁNY
            A CETA KERESKEDELEMMEL ÉS A FENNTARTHATÓ FEJLŐDÉSSEL FOGLALKOZÓ BIZOTTSÁGÁNAK [X /2018] HATÁROZATA
            (XXX)
            a megállapodás 23. és 24. fejezete szerinti szakértői testületek tagjaként dolgozni kész személyek listáinak létrehozásáról
            A CETA KERESKEDELEMMEL ÉS A FENNTARTHATÓ FEJLŐDÉSSEL FOGLALKOZÓ BIZOTTSÁGA,
            Tekintettel az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodásra (CETA) és különösen annak 23.10 cikke 6. és 7. bekezdésére és 24.15 cikke 6. és 7. bekezdésére,
            mivel:
            
                        (1)
                     
                     
                        A megállapodás 30.7 cikke 3. bekezdésének megfelelően a megállapodás egyes részeit 2017. szeptember 21. óta ideiglenesen alkalmazzák.
                     
                  
                        (2)
                     
                     
                        A megállapodás 23.10 cikke 6. bekezdésének értelmében a CETA Kereskedelemmel és fenntartható fejlődéssel foglalkozó bizottsága egy olyan, legalább kilenc főt tartalmazó listát hoz létre, amelynek tagjai hajlandóak és képesek a szakértői testület tagjaként dolgozni a 23. fejezet (Kereskedelem és munka) kapcsán felmerülő témák tekintetében, és akik – a 7. bekezdésnek megfelelően – szaktudással vagy szakértelemmel rendelkeznek a munkajog területén, a 23. fejezet hatálya alá tartozó egyéb kérdésekben vagy a nemzetközi megállapodásokból eredő viták rendezésében.
                     
                  
                        (3)
                     
                     
                        A megállapodás 24.15 cikke 6. bekezdésének értelmében a CETA Kereskedelemmel és fenntartható fejlődéssel foglalkozó bizottsága olyan, legalább kilenc főt tartalmazó listát hoz létre, amelynek tagjai hajlandóak és képesek a szakértői testület tagjaként dolgozni a 24. fejezet (Kereskedelem és környezetvédelem) kapcsán felmerülő témák tekintetében, és akik – a 7. bekezdésnek megfelelően – szaktudással vagy szakértelemmel rendelkeznek a környezetvédelmi jog területén, a 24. fejezet hatálya alá tartozó egyéb kérdésekben vagy a nemzetközi megállapodásokból eredő viták rendezésében.
                     
                  
                        (4)
                     
                     
                        A 23.10 cikk 6. bekezdése és a 24.15 cikk 6. bekezdése értelmében mindkét lista az egyes Felek által jelölt legalább három-három személyt tartalmaz, valamint a Felek által jelölt három olyan személyt tartalmaz, akik egyik Félnek sem állampolgárai, és akik hajlandóak és képesek a szakértői testület elnöki tisztségét ellátni,
                     
                  A KÖVETKEZŐKÉPPEN HATÁROZOTT:
            
                        1.
                     
                     
                        A mellékletben foglaltak szerint létrejönnek azon személyek listái, akik készek a szakértői testületek tagjaiként dolgozni.
                     
                  
                        2.
                     
                     
                        Ez a határozat a CETA Kereskedelemmel és fenntartható fejlődéssel foglalkozó bizottsága általi elfogadásának napján lép hatályba.
                     
                  
               
                  
                     a CETA KERESKEDELEMMEL ÉS A FENNTARTHATÓ FEJLŐDÉSSEL FOGLALKOZÓ BIZOTTSÁGA részéről
                  
                  
                     az EU részéről
                  
                  
                     Kanada részéről
                  
               
            
         
      
      
         
            MELLÉKLET
            
               AZON SZEMÉLYEK LISTÁJA, AKIK KÉSZEK A MEGÁLLAPODÁS 23. FEJEZETE (KERESKEDELEM ÉS MUNKA) TEKINTETÉBEN FELMERÜLŐ TÉMÁKKAL FOGLALKOZÓ SZAKÉRTŐI TESTÜLET TAGJAIKÉNT DOLGOZNI
            
            
               A munkajog területén, a 23. fejezet hatálya alá tartozó egyéb kérdésekben vagy a nemzetközi megállapodásokból eredő viták rendezésében szaktudással vagy szakértelemmel rendelkező személyek:
            
            A Kanada által jelölt személyek:
            
                         
                     
                     
                        Kevin Banks
                     
                  
                         
                     
                     
                        Adelle Blackett
                     
                  
                         
                     
                     
                        Carol Nelder-Corvari
                     
                  Az Európai Unió által jelölt személyek:
            
                         
                     
                     
                        Jorge Cardona
                     
                  
                         
                     
                     
                        Eddy Laurijssen
                     
                  
                         
                     
                     
                        Karin Lukas
                     
                  Elnökök (nem a Felek országának állampolgárai):
            
                         
                     
                     
                        Janice Bellace
                     
                  
                         
                     
                     
                        Kathleen Claussen
                     
                  
                         
                     
                     
                        Christian Häberli
                     
                  
                         
                     
                     
                        Jill Murray
                     
                  
                         
                     
                     
                        Patrick Pearsall
                     
                  
                         
                     
                     
                        Ross Wilson
                     
                  
               AZON SZEMÉLYEK LISTÁJA, AKIK KÉSZEK A MEGÁLLAPODÁS 24. FEJEZETE (KERESKEDELEM ÉS KÖRNYEZETVÉDELEM) TEKINTETÉBEN FELMERÜLŐ TÉMÁKKAL FOGLALKOZÓ SZAKÉRTŐI TESTÜLET TAGJAIKÉNT DOLGOZNI
            
            
               A környezetvédelmi jog területén, a 24. fejezet hatálya alá tartozó egyéb kérdésekben vagy a nemzetközi megállapodásokból eredő viták rendezésében szaktudással vagy szakértelemmel rendelkező személyek:
            
            A Kanada által jelölt személyek:
            
                         
                     
                     
                        Anne Daniel
                     
                  
                         
                     
                     
                        Armand de Mestral
                     
                  
                         
                     
                     
                        Elaine Feldman
                     
                  
                         
                     
                     
                        Matthew Kronby
                     
                  
                         
                     
                     
                        Brendan McGivern
                     
                  Az Európai Unió által jelölt személyek:
            
                         
                     
                     
                        Laurence Boisson de Chazournes
                     
                  
                         
                     
                     
                        Hélène Ruiz Fabri
                     
                  
                         
                     
                     
                        Geert Van Calster
                     
                  Elnökök (nem a Felek országának állampolgárai):
            
                         
                     
                     
                        Arthur Edmond Appleton
                     
                  
                         
                     
                     
                        James Bacchus
                     
                  
                         
                     
                     
                        Nathalie Bernasconi-Osterwalder
                     
                  
                         
                     
                     
                        Christian Häberli